Stanislav Griga

Stanislav Griga (* 4. november 1961, Žilina) je bývalý slovenský futbalista a reprezentant Česko-Slovenska.

Futbal hral aj jeho brat Dušan, ktorý odohral niekoľko sezón za ZVL Žilina. Hral aj v Slušoviciach a v drese Slávie Praha. V roku 1987 emigroval.

Klubová kariéra 
S futbalom začínal v rodnej Žiline, v sezóne 1980/1981 sa stal s 25 gólmi najlepším strelcom Slovenskej národnej ligy. Najúspešnejšiu časť kariéry absolvoval v Sparte Praha, kde pôsobil v rokoch 1981 – 1990 s výnimkou vojenskej služby v Dukle Praha. So Spartou získal päť majstrovských titulov a trikrát vyhral Česko-slovenský pohár. V česko-slovenskej lige strelil 123 gólov. V drese Feyenoordu Rotterdam sa podieľal na dvoch triumfoch v Holandskom pohári, prispel aj k zisku Holandského Superpohára. Hráčsku kariéru ukončil v Rapide Viedeň. Griga je jediný česko-slovenský futbalista, ktorý dokázal streliť gól Realu Madrid aj FC Barcelona.

Reprezentačná kariéra
V reprezentácii Česko-Slovenska debutoval 26. októbra 1983 v Prahe proti Bulharsku (1:2). Prvý reprezentačný gól strelil vo svojom druhom zápase 28. marca 1984 v Erfurte reprezentácii Nemeckej demokratickej republiky (1:2). Reprezentačný dres obliekol v 34 zápasoch, strelil 8 gólov. Zúčastnil sa záverečného turnaja MS 1990 v Taliansku, vo štvrťfinálovom stretnutí s Nemeckom (0:1) sa rozlúčil s reprezentáciou.

Trénerská kariéra 
Trénerskú kariéru začal Griga v rodnej Žiline. Potom pôsobil v Dukle Trenčín, Slovane a u slovenskej dvadsaťjednotky. V Česku je známy ako tréner Liberca, ktorý trénoval v 44 zápasoch, ale po skončení sezóny 2004/2005 nečakane oznámil svoj odchod z klubu. Cez leto odišiel na meditačný pobyt do Indie, kde dostal ponuku trénovať Spartu. V Sparte mal zmluvu do júna 2007, no skočil už v roku 2006.

Prvý kvalifikačný zápas ako tréner slovenskej reprezentácie spolu s Michalom Hippom absolvovali 7. septembra 2012 vo Vilniuse, kde reprezentácia remizovala s domácou Litvou 1:1.

 MŠK Žilina (1995/1996)
 Ozeta Dukla Trenčín (1996 – 1998)
 ŠK Slovan Bratislava (1998/1999)
 Slovenská reprezentácia U20 (1999)
 Slovenská reprezentácia U21 (2000/01)
 FK ZTS Dubnica (2001 – 2003)
 Slovan Liberec (2003 – 2005)
 Sparta Praha (2005)
 Viktória Žižkov (2005 – 2008)
 FK Senica (2010 – 2012)
 Slovensko (2012 – 2013)
 MFK Zemplín Michalovce (od 2016)

Ligové štatistiky 
 Prvý ligový gól: TJ VítkoviceSparta Praha 0:2, 26. 8. 1981
 Prvý ligový hetrik: Sparta PrahaTJ Vítkovice 4:0, 10. 5. 1984
 Stý ligový gól: Sparta PrahaDAC Dun. Streda 6:0, 28. 5. 1988
 Prvý gól v holandskej lige: Fortuna SittardFeyenoord Rotterdam 1:1, 31. 1. 1990
 Prvý gól v rakúskej lige: Rapid ViedeňWiener Sportclub 1:2, 24. 7. 1992 
 Najviac gólov v jednom zápase: 4, Sparta PrahaDAC Dun. Streda 6:0, 28. 5. 1988
 Najviac gólov v jednej sezóne: 22, 1987/1988

Úspechy
Reprezentačné
 štvrťfinalista MS 1990 v Taliansku
Klubové
 majster Česko-Slovenska: 1983/84, 1984/85, 1987/88, 1988/89, 1989/90
 víťaz Česko-slovenského pohára: 1984, 1988, 1989
 víťaz Holandského pohára: 1991, 1992
 víťaz Holandského Superpohára: 1991
 semifinalista Pohára víťazov pohárov 1991/92
Individuálne
 najlepší strelec čs. ligy: 1985/86 – 19 gólov
 najlepší strelec Slovenskej národnej ligy: 1980/1981 
 člen Klubu ligových kanonierov (141 gólov)

Referencie

Odkazy
FOTBAL CZ
Rapidarchiv

Osobnosti zo Žiliny
Česko-slovenskí futbalisti
Slovenskí futbalisti
Slovenskí futbaloví tréneri
Hráči AC Sparta Praha
Hráči MŠK Žilina
Hráči Feyenoord Rotterdam
Hráči SK Rapid Wien
Hráči Majstrovstiev sveta vo futbale 1990
Súrodenci vo futbale